Partizanski spomenik iznad Knina
<s>Monumentalni spomenik na brdu Spas izgrađen je 1969. u spomen na pripadnike NOB-a koji su poginuli tijekom oslobađanja Knina .</s><s>Izgradnju spomenika na Spasu i još mnoge druge diljem bivše Jugoslavije, inicirao je Josip Broz Tito kako bi pokazao snagu Socijalističke Jugoslavije.</s><s>Tijekom Domovinskog rata i neposredno nakon njega oštećeni su i uklonjeni mnogi antifašistički spomenici, a među njima i spomenik iznad Knina koji se 1995. stropoštao na tlo postavljanjem eksploziva.</s>

<s>Povijesna pozadina</s>

<s>Bitka za Knin bila je završna faza u oslobađanju Dalmacije od fašističkih okupatora i njihovih kolaboracionista (ustaša i četnika).</s><s>Ofenzivu je vodio Osmi dalmatinski korpus s 40.000 vojnika od 13. listopada do 3. prosinca kada je Knin oslobođen.</s>

<s>Lokacija</s>

<s>Srušeni spomenik se nalazi na brdu Spas na kojem se i nalazi poznata kninska tvrđava.</s><s>Lokaliziran je na vrhu jednog od brijegova s kojega se pruža pogled na sjevernozapadni dio Knina.</s><s>Iako se nalazi na brdu, postoji prohodan puteljak koji vodi do spomenika.</s><s>Do sada nije bilo ozbiljnije inicijative za  obnovu  nekad jednog od simbola Knina, a isto tako ne postoji ni spomen-ploča pokraj ruševina spomenika.</s>

<s>Spomenici u Hrvatskoj posvećeni Drugom svjetskom ratu</s>

